A Bizottság 2275/88/EGK rendelete

(1988. július 25.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1858/88/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel a Nómenklatúra Bizottság az elnöke által kitüzött határidön belül nem nyilvánított véleményt,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1988. július 25-én.

a Bizottság részéről

Cockfield

alelnök

[1] HL L 166., 1988.7.1., 10. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.A Zizania aquatica ("vadrizs") hántolatlan,, a fenyő tűleveléhez hasonló, barna színű szemtermése | 10089090 | A besorolást a Kombinált Nómenklatúra 1. és 6. általános szabályának rendelkezései, valamint az 1008 és az 10089090 KN-kód megfogalmazása határozzák meg. A külső zöld réteget már eltávolították a termékről, de a fekete termésfal megmaradt. Ezért a termék nem sorolható be az 11042910 KN-kód alá tartozó hántolt szemek közé. |

2.Nem élő, egysejtű algákból (Spirulina vagy Chlorella) emberi fogyasztásra készült por, tabletták vagy kapszulák formájában. | 21022090 | A besorolást a Kombinált Nómenklatúra 1. és 6. általános szabályának rendelkezései, valamint a 2102, a 210220 és a 21022090 KN-kód megfogalmazásai határozza meg. Lásd még a HR 2102 alszámához tartozó magyarázó megjegyzéseinek B. pontját. Az árucikkek bemutatásának módja nem befolyásolja a besorolást. |

3.Grammonként 50–100 millió élő joghurt baktériumot (Streptococcus thermophilus és Lactobacillus bulgaricus) tartalmazó zsírszegény tejporból készült tejtermék, 3 %-ot meg nem haladó zsírtartalommal. | 04031011 | A besorolást a Kombinált Nómenklatúra 1. és 6. általános szabályának rendelkezései, valamint a 0403, a 040310 és a 04031011 KN-kódok megfogalmazása határozza meg. A termék lényegében a 0403 KN-kód alá tartozó tejtermék, mintsem a 3002 KN-kód alá tartozó mikrobakultúra. |

4.Búzaliszt száraz turbo-szeparációjával nyert termék, amely (szárazanyag-tartalmának tömegére vonatkozóan) az alábbi elemzési tulajdonságokkal rendelkezik:keményítőtartalom: 83 % a módosított Ewers-féle polarimetrikus táblázat szerint,hamutartalom: 0,4 %,fehérjetartalom: kb. 4,5 % | 11010000 | A besorolást a Kombinált Nómenklatúra 1. általános szabályának rendelkezései, az 11010000 KN-kód és a 11. fejezet 2. megjegyzésének megfogalmazása határozza meg. A termék a búzaliszt tulajdonságaival rendelkezik. Bár keményítővel gazdagított és csökkentett a fehérjetartalma, nem tesz eleget a 110811 KN-kód alá tartozó búzakeményítő elemzési kritériumainak. |

5.Famotidin (INN) | 29341000 | A besorolást a Kombinált Nómenklatúra 1. és 6. általános szabályának rendelkezései, valamint a 2934 és a 29341000 KN-kód megfogalmazása határozza meg. A vegyület nem a 2935 kód alá tartozó szulfonamid, mert az SO2NH2 csoport kénatomja nem kapcsolódik közvetlenül szénatomhoz. A szerkezet tartalmaz egy meg nem olvasztottt tiazolgyűrűt. |

6.Kozmetikai termékek gyártásában nyersanyagként használt készítmény az alábbi összetétellel:állatiplacenta-kivonatok kb. 10 tömegszázalékban,kukoricacsíra-olaj kb. 90 tömegszázalékban. | 38239099 | A besorolást a Kombinált Nómenklatúra 1. és 6. általános szabályának rendelkezései, valamint a 3823 és a 38239099 KN-kód megfogalmazása határozza meg. A termék nem tekinthető a 3504 KN-kód alá tartozó fehérjeanyagnak. A 3823 KN-kód szövegének második része vonatkozik rá. Ez egy köztes termék, amely még nem rendelkezik egy kozmetikai készítmény tulajdonságaival. |

7.Kozmetikai termékek gyártásában nyersanyagként használt készítmény az alábbi összetétellel:kollagén kb. 3 tömegszázalékban,glicerin kb. 44 tömegszázalékban,víz, kb. 53 tömegszázalékban. | 38239099 | A besorolást a Kombinált Nómenklatúra 1. és 6. általános szabályának rendelkezései, valamint a 3823 és a 38239099 KN-kód megfogalmazása határozza meg. A termék nem tekinthető a 3504 KN-kód alá tartozó fehérjeanyagnak. A 3823 KN-kód szövegének második része vonatkozik rá. Ez egy köztes termék, amely még nem rendelkezik egy kozmetikai készítmény tulajdonságaival. |

8.Kozmetikai termékek gyártásában nyersanyagként használt készítmény, az alábbi összetétellel:elasztin kb. 5 tömegszázalékban,propare-1, 2-diol kb. 45 tömegszázalékban,víz, kb. 50 tömegszázalékban. | 38239099 | A besorolást a Kombinált Nómenklatúra 1. és 6. általános szabályának rendelkezései, valamint a 3823 és a 38239099 KN-kód megfogalmazása határozza meg. A termék nem tekinthető a 3504 KN-kód alá tartozó fehérjeanyagnak. A 3823 KN-kód szövegének második része vonatkozik rá. Ez egy köztes termék, amely még nem rendelkezik egy kozmetikai készítmény tulajdonságaival. |

9.A 8521 KN-kód alá tartozó videofelvevő, vagy -lejátszó készülékhez tartozó mechanikai egység, felvevő- és lejátszófejjel ellátva (Mecadeck). | 85211039 | A besorolást a Kombinált Nómenklatúra 1. 2. a) és 6. általános szabályának rendelkezései, valamint a 8521, 852110 és a 85211039 KN-kód megfogalmazása határozza meg. Ez a mechanikai egység adja a videofelvevő és -lejátszó készülék lényegi tulajdonságát. |

10.Síkhengerelt, folyamatos öntési eljárással nyert, nem ötvözött acélból készült termék, melynek mérete: 1700 mm x 6000 mm x 70 mm, hengerelt szélekkel | 7208 | A besorolást a Kombinált Nómenklatúra 1. általános szabályának rendelkezései, valamint a 7208 KN-kód megfogalmazása határozza meg. A termék méretei nem az egyszerű durva hengerelésből erednek, ezért a termék inkább tekinthető a 7208 KN-kód alá tartozó síkhengerelt terméknek (lemez), mint a 7207 KN-kód alá tartozó félkész terméknek (fémtábla). |

11.Síkhengerelt, folyamatos öntési eljárással nyert, nem ötvözött acélból készült termék, melynek mérete: 2520 mm x 4400 mm x 90 mm, levágott szélekkel | 7208 | A besorolást a Kombinált Nómenklatúra 1. általános szabályának rendelkezései, valamint a 7208 KN-kód megfogalmazása határozza meg. A termék méretei nem az egyszerű durva hengerelésből erednek, és ezért a termék inkább tekinthető a 7208 KN-kód alá tartozó síkhengerelt terméknek (lemez), mint a 7207 KN-kód alá tartozó félkész terméknek (fémtábla). |

--------------------------------------------------